Etter denne krigen skrev Kuropatkin en detaljert og kritisk historie om de forskjellige slagene og operasjonene som russiske styrker gjennomførte i løpet av krigen. Dette litterære verket ble høyt ansett i hjemlandet. Den 29. januar 1882, ble Kuropatkin forfremmet til generalmajor og han sluttet seg til generalstaben året etter. I 1890 ble Kuropatkin forfremmet og fikk grad av generalløytnant. Fra 1890 til 1898 var Kurokatkin generalguvernør for en russisk region i Sentral-Asia. I løpet av sin periode som guvernør, ble Kuropatkin godt kjent for å ha utviklet handel, landbruk og flere byer i et område som tidligere kun var bedre kjent for et endemisk bandittvesen og stor slaveri-virksomhet. Kuropatkin etablerte også en lokal domstol og et skolesystem.